b'\n_START_ARTICLE_\n\xc4\x8cedomir\n_START_SECTION_\nIzvor imena\n_START_PARAGRAPH_\nIme \xc4\x8cedomir je ju\xc5\xbenoslovansko in je zlo\xc5\xbeeno iz besede \xc4\x8d\xc3\xa9do\xc2\xa0\xc2\xbbotrok,dete\xc2\xab\xc2\xa0in priponke mir.\n_START_SECTION_\nPogostost imena\n_START_PARAGRAPH_\nLeta 1994 je bilo po podatkih iz knjige Leksikon imen Janeza Kebra v Sloveniji193 nosilcev imena \xc4\x8cedomir._NEWLINE_Po podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom \xc4\x8cedomir:124. Med vsemi mo\xc5\xa1kimi imeni pa je ime \xc4\x8cedomir po pogostosti uporabe uvr\xc5\xa1\xc4\x8deno na 535 mesto.\n_START_SECTION_\nOsebni praznik\n_START_PARAGRAPH_\nV koledarju ni imena \xc4\x8cedomir, glede na kon\xc4\x8dnico -mir pa bi ga lahko uvrstili k imenu Miroslav oziroma Friderik, ki praznujeta god 18. julija.'